** Iktatóba érkezett: Sorszám:**

**Ültess egy fát a holnapért!**

**Pályázati adatlap**

Nevezési határidő: 2019. szeptember 30.

A pályázó neve:......................................................................................................

Pályázó címe:..........................................................................................................

Telefonszáma:.........................................................................................................

E-mail címe:.............................................................................................................

Nyíregyháza,. ……………………….

 ……………………………… Aláírás

 ****

**Egy zöldebb jövőért!**

Városszépítő program

**Pályázati felhívás**

„Ültess fát!

 Hogyha mást nem, lombot ád,

Árnyékában megpihenhetsz, gondot ő visel reád”.

(Jókai Mór)

Dr. Kovács Ferenc polgármester kezdeményezésére nagyszabású fásítási program zajlik Nyíregyházán. Ennek keretében az önkormányzat és a NYÍRVV Nyíregyházi Városüzemeltető és Vagyonkezelő Nonprofit Kft. „Ültess egy fát a holnapért!” címmel faültetési pályázatot hirdet.

A program keretében a lakosság, ill. intézmények képviselői díszfát, díszcserjét igényelhetnek, amelyeket a házuk, intézményük előtt lévő közterületre, utcafrontra ültethetnek el.

Az igényeket a készlet erejéig tudjuk támogatni. A telepítésre kerülő növények fajtáit a NYÍRVV Nonprofit Kft. szakemberei határozzák meg, az érintett terület sajátosságainak és az ültetés szempontrendszerének figyelembevételével.

A növényeket Társaságunk biztosítja, az ültetés és a további gondozás az igénylő feladata.

Az ültetéshez szaktanácsadást biztosítunk.

A benyújtott pályázatokat érkezési sorrendben bíráljuk el.

A fákat, cserjéket igénylők **2019. szeptember 30.-ig** adhatják le a kitöltött pályázati adatlapot:

* személyesen a Nyíregyháza, Tüzér u. 2-4. szám alatt található Közterület-fenntartási Irodában,
* a NYÍRVV Nonprofit Kft. Facebook oldaláról letölthető adatlapon a varosszepito@nyirvv.hu e-mail címre,
* postai úton a NYÍRVV Nonprofit Kft. 4403 Nyíregyháza, Pf. 14. levelezési címre.

A borítékra kérjük feltüntetni a pályázat nevét:

***Ültess egy fát a holnapért!***

**A program célja**:

* A város zöldfelületeinek további növelése.
* A helyi közösségek szemléletformálása, új zöldfelületek létesítése és megőrzése.

**Pályázati feltételek**:

* A növények ültetési helyének megjelölése.
* Pályázati forrásból nyert növényállomány fenntartásának hosszú távú vállalása.
* Lehetőség szerint, a helyszínről készült fotókkal ellátott pályázatokat várunk.
* Kapcsolattartó megjelölése telefonszámmal.

Előzetes kiértesítés után a Tüzér utca 2-4.sz. alatti telephelyünkön vehetik át a megjelölt szombati napokon a facsemetéket, vagy díszcserjéket 7 órától 14 óráig. A kijelölt szombati napokról e-mailben értesítjük az igénylőket.

A növények kiosztása az elbírálás ütemében várhatóan szeptember végétől, a második ütem pedig tavasz elején, a készlet erejéig lehetséges.

**Tegyük szebbé együtt környezetünket!**